MELLÉKLETEK 4. ÓRA

4./3. Szövegértés: Ki mondta? Kinek? (A diákok táblázatában a 3. és 4. oszlop nincs kitöltve.)

|  | IDÉZET | KI MONDTA? | KINEK? |
| --- | --- | --- | --- |
| 1. | "Hallod, öreg, ne találjalak én a nagyöblü hajóknál, most se időzz hosszan, később se kerülj ide vissza:úgy ne legyen, hogy e bot s isten koszorúja se véd meg.Én a leányt nem adom ki, előbb utoléri az aggkormessze hazájától, Argoszban, az én palotámban,” | AGAMEMNON | KHRÜSZÉSZNEK |
| 2. | "Halld, te Ezüstíjú, aki óvón Khrűsza fölött állszaz isteni Killa fölött, Tenedoszban erősen uralkodsz,Szmintheusz: hogyha neked kedves szentélyt betetőztembármikor is, ha kövér combját égettem ökörnekvagy kecskének, e vágyam vidd most teljesedésbe:könnyeimért az akhájokon állj bosszút nyilaiddal!" | KHRÜSZÉSZ | APOLLÓNNAK |
| 3. | „Mégis visszaadom s önként, ha ez így igazán jobb,mert hisz népem egészségét akarom s nem a vesztét.Csakhogy tiszteletül nekem adjatok újat azonnal,hogy zsákmánytalan én egyedül ne legyek: nem is illik;hisz látjátok mind, hogy mekkora kincs hagy el engem." | AGAMEMNON | A SEREG VEZETŐINEK |
| 4. | "Lomha borostömlő, szarvasszivü és kutyaképű,együtt népeddel vértet felövezni csatára,vagy kifeküdni a lesre a legderekabb daliákkal lelked még sose mert; úgy érzed, hogy belehalnál.Hát hisz sokkal jobb az akhájok nagy seregébenannak a zsákmányát elorozni, ki szól szavad ellen:” | AKHILLEUSZ | AGAMEMNONNAK |
| 5. | "Édesanyám, rövidéletünek hoztál a világra,hát legalább tisztelnie kellett volna a fennen-mennydörgő Zeusznak: de bizony csöppet se becsült most.Mert hiszen Átreidész, széltébe király Agamemnónsemmibevett: az ajándékom bitorolja erővel." | AKHILLEUSZ | THETISZNEK |
| 6. | "Zeusz atya, hogyha neked használtam az égilakók köztbármikor is szóval vagy tettel, tedd, mire kérlek:tiszteld meg fiamat; leggyorsabb-végzetü úgyismind a halandók közt, s a seregvezető Agamemnónsemmibevette: ajándékát bitorolja erővel.” | THETISZ | ZEUSZNAK |
| 7. | "Hej, be gyalázatos ügy, ha ezért most összeveszíteszHérával, ki gyalázó szókkal földühösít majd.Mert hiszen ő a haláltalanok közt úgyis örökkészíd, s azt mondja, hogy én Tróját segitem meg a harcban.  | ZEUSZ | THETISZNEK |

4./4. Szemponttáblázat a haragról (A diákok hiányos táblázatot kapnak, náluk csak az 1. oszlop van kitöltve).

| KI HARAGSZIK? | KIRE? | MIÉRT? | MIT TESZ? |
| --- | --- | --- | --- |
| Khrüszész | Agamemnon | a lányát rabnőjévé tette | könyörög Agamemnonnak, panaszkodik Apollónnak |
| Apollón | görögök | a papját megsértették | pusztítja a görögöket |
| Agamemnon | Kalkhász (jós) | a pusztulás okaként Agamemnon rabnőjét jelöli meg | elveszi más rabnőjét(Akhilleusz) |
| Akhilleusz | Agamemnon | elvette Briszéiszt | visszavonul a csatától |
| Thetisz | görögök | megbántották a fiát | Zeuszt kéri, hogy ne segítsen a görögöknek |
| Héra | Thetisz | ráveszi Zeuszt, hogy támogassa Akhilleuszt | civakodik |
| Zeusz | Héra | civakodik | megfenyegeti, hogy nekiront |

4./5. Házi feladat részletezése

1. Facebook-profilok (Én még Facebook-profilt kértem a tanulóktól, de sokkal megfelelőbb alkalmazás a [Fakebook](https://www.classtools.net/FB/home-page).)

– Válasszatok ki egy mitológiai szereplőt, akinek a nevében hozzatok létre Facebook-profilt! (A születési dátum csak fiktív lehet, de a többi adat feleljen meg a mítoszoknak!)

– Írjatok a nevében néhány bejegyzést valamelyik ismert történetével kapcsolatosan!

– Ha több profil készül az osztályban, ezek legyenek egymás ismerősei!

– Kommenteljétek a bejegyzéseket!

2. Filmkészítés (Több tanuló is rendelkezik ehhez szükséges technikai-informatikai ismeretekkel, ők választják ezt a feladatot.)

– Válasszatok ki egy jelenetet valamelyik tanult eposzból!

– Készítsetek szereposztást, jelöljétek ki a feladatokat (pl.: forgatókönyv írása, rendező, operatőr, vágó)!

– Írjatok forgatókönyvet vagy beszéljétek meg, hogy mely jeleneteket fogjátok improvizációval előadni!

– A rendező állítsa be a jeleneteket, koordinálja a munkát!

– Az elkészült felvételeket válogassátok, szerkesszétek!

– Legyen főcím és a film végén stáblista!

3. Képregény (A kézügyességgel rendelkező, jól rajzoló tanulók számára alkalmas feladat.)

– Válasszatok ki egy jelenetet valamelyik tanult eposzból!

– Gondoljátok át, hogy mely jeleneteket fogjátok megrajzolni!

– Írjatok hozzá rövid szövegeket, párbeszédeket a képkockákhoz!

– Aki ügyes rajzos, rajzolja meg a képkockákat, mások a színezésben segítsenek!

4. Blog (A nyelvtanórán tanult műfaj gyakorlása.)

– Regisztráljatok valamelyik blogkészítő oldalon! (pl.: [SimpleSite](https://www.simplesite.com/). Segítség: [Blogspot-Blogger Kisokos](https://bloggerkisokos.blogspot.com/))

– Válasszátok ki Odüsszeusz utazásának néhány epizódját!

– Készítsetek egyes szám első személyű bejegyzéseket Odüsszeusz nevében!

– A bejegyzések témája: az utazás állomásai, a személyes tapasztalatok, élmények; vélemények, reagálások az átéltekkel kapcsolatban.

– Írhattok kommenteket is egymás bejegyzéseihez.